Potrivit primelor informații, copilul s-ar fi agățat în joacă de bena unei autoutilitare și ulterior s-a dezechilibrat și a fost prins sub roți.
"Evenimentul tragic a avut loc pe o stradă din satul Iacobeni, după ce băiețelul de șapte ani s-a prins de bena (partea destinată transportului de materiale, n.r.) unei autoutilitare, după ce șoferul a descărcat.
Atunci când conducătorul auto a manevrat vehiculul cu spatele, copilul s-a dezechilibrat și a căzut, fiind prins sub una dintre roți.
Oamenii aflați la fața locului au sunat imediat la 112.
A fost solicitat elicopterul SMURD
Pentru că starea copilului era una deosebit de gravă, a fața locului au fost solicitat și elicopterul SMURD de la Târgu Mureș.
Victima a intrat în stop cardiorespirator. Salvatorii ajunși la fața locului l-au scos pe copil de sub mașină și au început manevrele de resuscitare însă s-au văzut nevoiți să declare decesul.
Drept urmare, autoritățile au deschis un dosar penal pentru ucidere din culpă. Șoferul autoutilitarei sub roțile căreia a murit copilul de șapte ani este un bărbat în vârstă de 45 de ani, din județul Mureș.
Rezultatele testării pentru consum de alcool au fost negative în cazul său", a relatat corespondentul Antena 3 CNN, Andrei Naiță.